„Lietuvos startuolių ekosistema yra išties dinamiška ir turi daug potencialo, todėl žiniomis norėjome pasidalinti visą bendruomenę suvienijančio renginio metu. Pastarieji mėnesiai mūsų komandai buvo ypatingi. Praėjusiais metais paaugome du kartus ir peržengėme 1 mlrd. eurų per „TransferGo“ atliktų perlaidų ribą. Naujos investicijos leis nemažinti augimo tempų ir plėsti mūsų siūlomų paslaugų spektrą“, – sako „TransferGo“ vadovas Daumantas Dvilinskas.

D. Dvilinskas pažymi, kad tolimesniam bendrovės augimui erdvės yra daugiau nei pakankamai. Pasaulio Banko skaičiavimais, pasaulyje vis dar maždaug 80 proc. tarptautinių perlaidų tarp fizinių asmenų atliekamos grynaisiais pinigais. Dėl to skaitmeninių perlaidų rinka turi didžiulį augimo potencialą. Skaičiuojama, kad per artimiausius septynerius metus ji išaugs penkis kartus, o sparčiausias augimas bus stebimas Europoje. „Remdamiesi pastarųjų šešių mėnesių veiklos rezultatais, kitąmet prognozuojame iki 150 proc. sieksiantį bendrovės augimą. Vien šiemet per „TransferGo“ atliktų pervedimų skaičius turėtų pasiekti 2–3 mln. Be to, svarbu ir tai, kad pritrauktas investicijas panaudojame tikrai efektyviai – pagal kapitalizacijos efektyvumą artimiausius konkurentus lenkiame kartus“, – sako D. Dvilinskas.

REKLAMA

„TransferGo“ sudrebino Europos perlaidų rinką ir parodė įspūdingą augimą kiekviena perlaidų kryptimi, kurią iki šiol pradėjo. Didžiuojamės tapę šios istorijos dalimi ir galėdami padėti šiai komandai per Turkiją atverti vartus tarp Europos, Vidurio Rytų ir Šiaurės Afrikos bei Azijos ir Ramiojo vandenyno regionų. Drauge su jau vykdomais beveik momentiniais pervedimais ir artėjančia jaudinančių fintech naujienų banga, manome, kad „TransferGo“ iš tiesų pakeis tarptautinių perlaidų rinką mūsų regione“, – teigia Berkin Toktas, „Revo Capital“ partneris.